**ΑΠΟΛΟΓΙΣΜΟΣ Δ/ΝΣΗΣ ΠΑΙΔΕΙΑΣ – ΠΡΟΣΧΟΛΙΚΗ ΑΓΩΓΗ**

Ο Δήμος Χαλανδρίου στέκεται σταθερά στο πλευρό των οικογενειών με παιδιά, βελτιώνοντας συνεχώς τις υπηρεσίες που προσφέρονται στους Παιδικούς Σταθμούς της πόλης και φροντίζοντας για την εύρυθμη λειτουργία των σχολείων όλων των βαθμίδων.

**Διπλασιασμός των σχολικών καθαριστριών**

Και το σχολικό έτος 2023 -2024 ο Δήμος προσέλαβε διπλάσιο αριθμό καθαριστριών ορισμένου χρόνου, από αυτόν που εγκρίνει το υπουργείο Εσωτερικών. Από 51, την πρώτη χρονιά, ο αριθμός των σχολικών καθαριστριών έχει φτάσει τις 61.

Το κόστος των επιπλέον προσλήψεων, το οποίο υπερβαίνει τις **€200.000,** καλύπτεται απο τον δημοτικό προϋπολογισμό.

Η επιλογή κρίθηκε επιβεβλημένη, καθώς δέκα (10) δημοτικά και νηπιαγωγεία λειτουργούν με διευρυμένο ωράριο, μέχρι τις 5.30 το απόγευμα.

 **Σταθερή ενίσχυση των σχολικών επιτροπών**

Με ποσά άνω των €300.000 ετησίως ενισχύονται, σταθερά, οι δύο Σχολικές Επιτροπές, από το 2014, για την κάλυψη των αυξημένων αναγκών λειτουργίας των σχολείων.

Το 2023, η προαιρετική επιχορήγηση από τον προϋπολογισμό του Δήμου, ανήλθε σε €400.000, λόγω και του αυξημένου ενεργειακού κόστους.

 **Το μεγαλύτερο πρόγραμμα δημιουργικής απασχόλησης**

Με την πλήρη άρση των περιοριστικών μέτρων λόγω της πανδημίας, ο Δήμος υλοποίησε το 2023, το πρόγραμμα δημιουργικής απασχόλησης, το οποίο προσφέρθηκε **δωρεάν και φιλοξένησε** **1. 600 παιδιά** σε επτά (7) σχολικά συγκροτήματα.

Για τις ανάγκες του προσλήφθηκαν περισσότεροι από 50 εξειδικευμένοι παιδαγωγοί (νηπιαγωγοί, θεατρολόγοι, εικαστικοί, γυμναστές, μουσικοί, νοσηλευτές). Πλέον, πλαισιώνεται, αρχής γενομένης από το καλοκαίρι του ‘23 με θεατρικές παραστάσεις στους χώρους των σχολείων.

Επίσης για πρώτη φορά, έγινε ηλεκτρονικά η υποβολή αιτήσεων για την καλύτερη εξυπηρέτηση των γονέων και την περισσότερη αδιάβλητη διαδικασία επιλογής των παιδιών.

**Δράσεις ενημέρωσης και ευαισθητοποίησης**

Σε συνεργασία με τις διευθύνσεις των σχολείων, τους συλλόγους γονέων και εκπαιδευτικούς φορείς υλοποιήθηκαν σειρά δράσεων:

Μέσω του κληροδοτήματος Κεφαλληνού, χρηματοδοτήθηκαν περιβαλλοντικές δράσεις των σχολείων

Μέσω της διεύθυνσης Πολιτισμού, υλοποιήθηκαν πολιτιστικές δράσεις, σε σχολεία του Δήμου.